# Sebastes constellatus

Sebastes constellatus és una espècie de peix pertanyent a la família dels sebàstids i a l'ordre dels escorpeniformes.

## Etimologia

Sebastes prové del mot grec sebastes (august, venerable), mentre que la paraula llatina constellatus (estelat) fa referència a les seues múltiples petites taques clares.

## Descripció

El cos, robust, fa 46 cm de llargària màxima i 1 kg de pes. 13-14 espines i 12-14 radis tous a l'única aleta dorsal. 3 espines i 5-7 radis tous a l'aleta anal. 25-26 vèrtebres. 7 radis branquiòstegs. Línia lateral contínua. 17-21 branquiespines al braç inferior i 7-9 al superior. Absència d'aleta adiposa. Cap espina i 16-18 radis tous a les aletes pectorals. 1 espina i 5-5 radis tous a les aletes pelvianes. Boca gran i amb la mandíbula inferior projectant-se lleugerament més enllà de la superior quan la boca roman tancada. Els joves són de color groc llimona, mentre que els adults varien entre un taronja brillant i un color gairebé marró. Presenta 3-5 taques blanquinoses a la part posterior, les quals es tornen de color rosa després de la captura. Tots els joves de més edat i els adults tenen taquetes grogues, blanquinoses o, fins i tot, blaves (després d'ésser capturats) esquitxades abundantment per la superfície del cos. Quan és observat sota l'aigua des de certa distància o en condicions tèrboles, aquestes taquetes no són evidents i és difícil diferenciar-lo de Sebastes rosaceus. No obstant això, aquesta espècie té un cap arrodonit característic que no es troba en altres sebàstids que tenen taques blanques (subgènere Sebastomus). Encara que les femelles poden assolir una mida més gran que els mascles, tots dos sexes creixen al mateix ritme i tenen cicles de vida similars. Al sud de Califòrnia, alguns mascles esdevenen madurs als 18 cm i als 4 anys de vida, i tots ells maduren als 27 cm i als 12 anys. Les anàlisis de l'ADN mitocondrial suggereixen que aquesta espècie és la més estretament relacionada amb les espècies de Sebastes que es troben a l'hemisferi sud, la qual cosa fa pensar que un avantpassat de tots dos grups va travessar la barrera d'aigües càlides tropicals entre Nord-amèrica i Sud-amèrica durant una edat glacial recent. Aquest és probablement un dels casos d'especiació més recents entre els sebàstids, ocorregut possiblement fa entre 100.000 i 300.000 anys.

## Reproducció

És vivípar, de fecundació interna i amb larves planctòniques i joves pelàgics. Les femelles poden pondre entre 34.000 i 772.000 ous. Al corrent de Califòrnia, la posta té lloc entre el març i el maig. Les larves fan 4 mm de llargada en el moment de la posta.

## Alimentació

Hom creu que menja krill, crustacis bentònics i peixets.

## Hàbitat i distribució geogràfica

És un peix marí, amb els adults associats als esculls (entre 24 i 274 m de fondària, normalment entre 60 i 149) i de clima subtropical, el qual viu al Pacífic oriental: des de San Francisco (Califòrnia, els Estats Units) fins al sud de Baixa Califòrnia -és abundant al voltant de l'illa Guadalupe- (Mèxic), incloent-hi el corrent de Califòrnia.

## Observacions

És inofensiu per als humans, de costums solitaris, el seu índex de vulnerabilitat és d'alt a molt alt (67 de 100), té una longevitat de 32 anys, és capturat de manera ocasional pels pescadors esportius i és venut sobretot als mercats asiàtics. Alguns exemplars d'aquesta espècie capturats a la badia de Santa Monica l'any 1970 tenien les més altes concentracions de DDT que s'han trobat mai en peixos del sud de Califòrnia.

## Referències

* ↑ Catalogue of Life (anglès)
* ↑ Encyclopedia of Life (anglès)
* ↑ The Taxonomicon (anglès)
* ↑ Romero, P., 2002. An etymological dictionary of taxonomy. Madrid (Espanya).
* 1 2 3 4 5 6 7 8 9 10 11 12 13 Love, M. S., M. Yoklavich i L. K. Thorsteinson, 2002. The rockfishes of the northeast Pacific. University of California Press, Berkeley. 2002: viii-x + 1-404. Pàgs. 154-156.
* 1 2 3 4 5 6 7 Eschmeyer, W. N., E. S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p. Pàg. 137.
* ↑ IGFA, 2001. Base de dades de registres de pesca IGFA fins al 2001. IGFA, Fort Lauderdale, Florida, els Estats Units.
* 1 2 3 4 Moser, H.G., 1996. Scorpaenidae: scorpionfishes and rockfishes. P. 733-795. A: H. G. Moser (ed.). The early stages of fishes in the California Current Region. California Cooperative Oceanic Fisheries Investigations (CalCOFI). Atles Núm. 33. 1505 p. Pàgs. 752-753.
* ↑ Morphology Data of Sebastes constellatus - FishBase (anglès)
* ↑ California Marine Sportfish Arxivat 2009-08-10 a Wayback Machine. (anglès)
* ↑ Wourms, J. P., 1991. Reproduction and development of Sebastes in the context of the evolution of piscine viviparity. Environ. Biol. Fish. 30: 111-126. Pàgs. 114 i 117.
* ↑ Reproduction of Sebastes constellatus - FishBase (anglès)
* ↑ Fecundity for Sebastes constellatus - FishBase (anglès)
* ↑ Spawning for Sebastes constellatus - FishBase (anglès)
* ↑ Love, M. S., P. Morris, M. McCrae i R. Collins, 1990. Life history aspects of 19 rockfish species (Scorpaenidae: Sebastes) from the southern California Bight. NOAA Tech. Rep. NMFS 87,38 p.
* ↑ Orr, J. W., M. A. Brown i D. C. Baker, 2000. Guide to rockfishes (Scorpaenidae) of the genera Sebastes, Sebastolobus, and Adelosebastes of the Northeast Pacific Ocean. Segona edició. NOAA technical Memorandum. NMFS-SWFC, núm. 117: 1-47.
* ↑ Echeverria, T. W., 1987. Thirty-four species of California rockfishes: maturity and seasonality of reproduction. Fish. Bull. 85(2):229-250. Pàg. 242.
* ↑ List of Marine Fishes for USA (contiguous states) - FishBase (anglès)
* ↑ León-Castro, H., G. Ruiz-Campos, J. Alanís-García i O.A. Pedrín-Osuna, 1993. Escorpénidos (Pisces, Scorpaenidae) de Isla Guadalupe, Baja California. Pp. 319-327. A: Biodiversidad Marina y Costera de México (S. I. Salazar-Vallejo i N. E. González, eds.).CONABIO-CIQRO, Mèxic. 865 pp.
* ↑ Escobar-Fernández, R. i M. Siri, 1997. Nombres vernáculos y científicos de los peces del Pacífico mexicano. Universitat Autònoma de Baixa Califòrnia, Sociedad Ictiológica Mexicana, A. C. Mexico. Pàg. 41.
* ↑ List of Marine Fishes for Mexico - FishBase (anglès)
* ↑ Shanks, A. L. i G. L. Eckert, 2005. Population persistence of California Current fishes and benthic crustaceans: a marine drift paradox. Ecol. Monogr. 75:505-524.
* ↑ Species in California Current - FishBase (anglès)
* ↑ Nelson, J. S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units. Pàg. 114.
* ↑ Robins, C. R., R. M. Bailey, C. E. Bond, J. R. Brooker, E. A. Lachner, R. N. Lea i W. B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174. Pàg. 58.
* ↑ Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20): 183 p. Pàg. 39.
* ↑ Page, L. M., H. Espinosa-Pérez, L. D. Findley, C. R. Gilbert, R. N. Lea, N. E. Mandrak, R. L. Mayden i J. S. Nelson, 2013. Common and scientific names of fishes from the United States, Canada, and Mexico. Setena edició. American Fisheries Society, Special Publication 34. I + xii + 1-384.
* 1 2 FishBase (anglès)
* ↑ GBIF (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.
* ↑ Reilly, P. N., D. Wilson-Vandenberg, R. N. Lea, C. Wilson i M. Sullivan, 1994. Recreational angler's guide to the common nearshore fishes of northern and central California. Calif. Dept. Fish. Game, Marine Resources Leaflet.
* ↑ Cailliet, G. M., A. H. Andrews, E. J. Burton, D. L. Watters, D. E. Kline i L. A. Ferry-Graham, 2001. Age determination and validation studies of marine fishes: do deep-dwellers live longer?. Exp. Geront. 36:739-764.

## Bibliografia

* Anònim, 1994. U. S. GLOBEC - Global ocean ecosystems dynamics, a component of the U. S. Global Change Research Program. Eastern Boundary Current Program-A Science Plan for the California Current, Rep. No. 11, August. Pàg. 76.
* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Anònim, 2000. Base de dades de la col·lecció de peixos del Centro Interdisciplinario de Ciencias Marinas. Centro Interdisciplinario de Ciencias Marinas (CICIMAR), La Paz, Mèxic.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Böhlke, E. B., 1984. Catalog of type specimens in the ichthyological collection of the Academy of Natural Sciences of Philadelphia. Special Publication, Academy of Natural Sciences of Philadelphia. Núm. 14: i-viii + 1-216.
* Chen, L.-C., 1971. Systematics, variation, distribution and biology of rockfishes of the subgenus Sebastomus (Pisces, Scorpaenidae, Sebastes). Bulletin of the Scripps Institution of Oceanography of the University of California, vol. 18: i-vi + 1-115, Pls. 1-6.
* Leonarz, W. H. i T. W. Echeverria, 1991. Sexual dimorphism in Sebastes. Environ. Biol. Fish. 30: 71-80.
* McCosker, J. E., M. D. Lagios i T. Tucker, 1976. Utrastructure of Lymphocystis virus in the quillback rockfish, Sebastes maliger, with records of infection in other aquarium-held fishes. Trans. Am. Fish. Soc. 105(2):333-337. Pàgs. 333-334.
* Randolph, S. i M. Snyder, 1993. The seafood list: FDA's guide to acceptable market names for seafood sold in interstate commerce. U.S. Government Printing Office, Washington DC, els Estats Units. Pàg. 26.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan. 1.028 pàgines.

## Enllaços externs

* BioLib (anglès)
* ION (anglès)